To taget med farligt fyrværkeri

To unge mænd måtte onsdag aften aflevere en del både farligt og ulovligt fyrværkeri til Nordjyllands Politi. Politiet konfiskerede bl.a. otte krysantemumbomber og 46 store kanonslag. Det skete ved Nordjyllandsværket i Vodskov. Politiet blev alarmeret af folk der troede, at nogle krybskytter fra på spil. Indtil videre er det farlige fyrværkeri forsvarligt opbevaret hos politiet. Men det overtages hurtigt af ammunitionsrydningstjenesten.